Pål Morten Borgli

Pål Morten Borgli (født 3. desember 1967 i Sandnes) er en norsk politiker fra Fremskrittspartiet, og var fra 2011 til 2023 varaordfører i Sandnes. 

Borgli startet sin politiske karriere i Sandnes bystyre i 1995. I 2003 ble han varaordfører i et samarbeid der Jostein Rovik (H) ble ordfører. I perioden 2007 til 2011 valgte Høyre et samarbeid med Arbeiderpartiet, med Norunn Østråt Koksvik (H) som ordfører og Kåre Hauge (Ap) som varaordfører, i denne perioden var Borgli gruppeleder for Fremskrittspartiet som da var største opposisjonsparti. Etter kommunevalget i 2011 inngikk Fremskrittspartiet og Borgli et samarbeid med Arbeiderpartiet, Senterpartiet, Pensjonistpartiet og Sosialistisk Venstreparti. Stanley Wirak (Ap) ble ordfører og Borgli ble varaordfører. Det utradisjonelle samarbeidet ble fornyet etter kommunevalgene i 2015 og igjen i 2019, fortsatt med Borgli som varaordfører. 

Etter kommunevalget i 2023, gikk Høyre og FrP i utgangspunktet i forhandlinger, hvor Borgli var tenkt til å bli ordfører og Høyres Kenny Rettore varaordfører. Forhandlingene brøt derimot sammen, og Høyre innledet forhandlinger med Ap, Venstre og KrF. 14. september brøt disse forhandlingene sammen og Høyre reforhandlet med FrP, hvor Rettore ble ordfører og Kristoffer Birkedal ble gjort til varaordfører i stedet for Borgli.

Han var medlem av fylkestinget i Rogaland i perioden 1999–2003 og i 2007 ble han igjen innvalgt på Fylkestinget og har sittet der siden. Han var også vararepresentant for Rogaland Fremskrittsparti til Stortinget etter valget 2009. 

Han ble medlem av Fremskrittspartiets sentralstyre etter skandalen rundt Bård Hoksrud, som medførte at Hoksrud trakk seg. Borgli rykket da inn som fast medlem av sentralstyret.

Politiske verv 
 2011– Varaordfører Sandnes kommune
 2007– Medlem Fylkestinget i Rogaland
 1995– Medlem Sandnes Bystyre/Sandnes kommunestyre
 2011–2015  – Leder for Regional- og kulturutvalget i Rogaland fylkeskommune
 2011–2011  – 1. varamedlem – Fremskrittspartiet Sentralstyret
 2011–2012  – Sentralstyremedlem – Fremskrittspartiet Sentralstyret
 2009–2013  – 3. vararepresentant – Stortinget fra Rogaland
 2009–2011  – 2. varamedlem – Fremskrittspartiet Sentralstyret
 2007–2011  – Gruppeleder – Sandnes Fremskrittsparti
 2007–2011 – Medlem – Kommuneplankomiteen
 2003–2007  – Varaordfører – Sandnes kommune
 1999–2003  – Fylkestinget i Rogaland

Referanser

Eksterne lenker 
 

Vararepresentanter til Stortinget
Lokalpolitikere i Sandnes
FrP-politikere i Rogaland
Personer fra Sandnes kommune